জাতীয় গণ ফ্রন্ট

গণ ফ্রন্ট 

গণ ফ্রন্ট একটি নিবন্ধিত রাজনৈতিক দল। যার নিবন্ধন নং ২৫। দলীয় প্রতীক "মাছ"। গণ ফ্রন্টের অন‍্যতম প্রতিষ্ঠাতা ও স্বপ্নদ্রষ্টা, জাতীয় নেতা প্রয়াত চেয়ারম্যান জনাব মোঃ জাকির হোসেনের নেতৃত্বে দলটি ১৩ নভেম্বর ২০০৮ সালে নির্বাচন কমিশন কর্তৃক নিবন্ধন পায়। 
থাম্ব
গণ ফ্রন্ট জাতীয়তাবাদী, ইসলামী মূল্যবোধে ও স্বাধীনতা সার্বভৌমত্বে বিশ্বাসী একটি রাজনৈতিক দল। দলটি একটি প্রকৃত কল্যাণ রাষ্ট্র ও ভারসাম্যমূলক সমাজ প্রতিষ্ঠার অঙ্গীকার করে, যেখানে সৎ ও যোগ্য নেতৃত্ব এবং ন্যায়ভিত্তিক ক্ষমতায়ন নিশ্চিত করা হবে।

ইতিহাস
গণফ্রন্টের আত্মপ্রকাশ হয়েছিল মূলত ১৯৭৯ সালে দলটির প্রতিষ্ঠাকালীন চেয়ারম্যান একেএম রফিক উল্লাহ চৌধুরীর হাত ধরে। যিনি ছিলেন গণ ফ্রন্টের অন‍্যতম প্রতিষ্ঠাতা প্রয়াত চেয়ারম্যান মোঃ জাকির হোসেনের অত্যন্ত শ্রদ্ধাভাজন। মরহুম একেএম রফিক উল্লাহ চৌধুরী, ১৯৭৯ সালের ১৮ ফেব্রুয়ারি অনুষ্ঠিতব‍্য দ্বিতীয় জাতীয় সংসদ নির্বাচনে গণ ফ্রন্টের প্রার্থী হিসেবে অংশগ্রহণ করে আওয়ামীলীগ ও বিএনপি প্রার্থীদের পরাজিত করে তৎকালীন চট্টগ্রাম-৩ আসন থেকে সংসদ সদস্য নির্বাচিত হন। গণ ফ্রন্ট থেকে জাতীয় সংসদ নির্বাচনে দুইজন সংসদ সদস্য হয়েছিলেন। 

মরহুম একেএম রফিক উল্লাহ চৌধুরীর পর মোঃ জাকির হোসেন দীর্ঘদিন গণ ফ্রন্টের চেয়ারম্যান হিসেবে নিষ্ঠার সঙ্গে দায়িত্ব পালন করে আসছিলেন। মোঃ জাকির হোসেন ছিলেন একজন পরিচ্ছন্ন রাজনীতিবিদ। গণ ফ্রন্টকেও তিনি গড়ে তুলেছিলেন একটি পরিচ্ছন্ন রাজনৈতিক দল হিসেবে। তাই রাজনৈতিক অঙ্গনে গণ ফ্রন্ট একটি পরিচ্ছন্ন দল হিসেবে সুপরিচিত। গণ ফ্রন্টকে সুসংগঠিত ও সুপ্রতিষ্ঠিত করতে প্রয়াত চেয়ারম্যান মোঃ জাকির হোসেনের ভূমিকা ও অবদান অনস্বীকার্য। তিনি দুর্নীতির বিরুদ্ধে সর্বদা সোচ্চার ছিলেন। অন‍্যায়ের বিরুদ্ধে তার বলিষ্ঠ কন্ঠ ছিল সবসময় প্রতিবাদি। তিনি একজন সৎ ও সুন্দর মনের মানুষ ছিলেন। উনার মৃত্যুর পর বর্তমানে দলটির ভারপ্রাপ্ত চেয়ারম্যান হিসাবে দায়িত্ব পালন করছেন সৎ, যোগ্য, মেধাবী, নিষ্ঠাবান ও তরুণ আইনজীবী ব‍্যারিস্টার মোঃ আকমল হোসেন।

 তথ্যসূত্র